Tilžės–Stalupėnų geležinkelis

Tilžės–Stalupėnų geležinkelis – 1435 mm vėžės 76,2 km ilgio geležinkelio linija, jungusi Tilžę su Stalupėnais. Tai buvo paskutinė iš keturių plačiojo geležinkelio linijų, sujungusių Tilžę su kitais Rytų Prūsijos miestais.

 Istorija 

1892 m. nutiesti Tilžės–Ragainės ir Stalupėnų–Pilkalnio ruožai, 1893 m. – Pilkalnio–Rautenberkio ruožas. 1894 m. linijos tiesimas užbaigtas, sujungus Ragainę su Rautenberkiu.Jörg Petzold,100 Jahre Pillkaller/Schloßberger Kleinbahn, „Schloßberger Heimatbrief“, Nr. 39, 2001 m., p. 88–92. Perpublikuota Genwiki portale. Nuoroda tikrinta 2021-08-28. Priklausė valstybiniam geležinkelių tinklui, buvo įrengtos 8 stotys (Giršūnų, Ragainės, Klapatų, Naujininkų, Rautenberkio, Šorelių, Pilkalnio ir Žvyrgalių) ir 6 stotelės. 1940 m. iš Tilžės į Stalupėnus kursavo 5 poros traukinių per parą, dar 3 poros traukinių kursavo iš Stalupėnų į Pilkalnį.

1945 m. per karo veiksmus smarkiai apgadintas. Po karo naudotas ribotai ir tik krovinių transportui. Šiuo metu didesnė linijos dalis užkonservuota, naudojamas tik nedidelis ruožas nuo Tilžės iki statomos Baltijos atominės elektrinės (nuo 2014 m. jėgainės statyba sustabdyta).

 Šaltiniai 

Kategorija:Rytų Prūsijos geležinkeliai